ทิ้งหุ้นปตท.ฉุดดัชนีปิดเช้าร่วง4.97 จุด
หุ้นปิดซื้อขายภาคเช้าที่ระดับ 1,001.00 จุด&nbsp; ลดลง 4.97 จุด
25 พ.ย. 2553

หุ้นปิดซื้อขายภาคเช้าที่ระดับ 1,001.00 จุด  ลดลง 4.97 จุด
ตลาดหุ้นปิดซื้อขายภาคเช้าที่ระดับ 1,001.00 จุด  ลดลง 4.97 จุด หรือ 0.49% มูลค่าการซื้อขาย 24,212.43  ล้านบาท โดยดัชนีสูงสุดอยู่ที่ 1,013.28 จุดและต่ำสุด 998.74 จุด หลังหุ้นขนาดใหญ่ในกลุ่มปตท.(PTT) และปตท.สผ. (PTTEP) ถูกเทขายออกมา ฉุดดัชนีลงมาอยู่ในแดนลบ
นายธวัชชัย  อัศวพรไชย ผู้อำนวยการฝ่ายวิเคราะห์หลักทรัพย์ บริษัทหลักทรัพย์โกลเบล็ก กล่าวว่า ภาพรวมตลาดหุ้นดัชนีปรับตัวเพิ่มขึ้นในแดนบวกตลอดทั้งวัน เนื่องจากความกังวลจากสถานการณ์ต่างๆ เริ่มคลี่คลายไม่ว่าจะเป็นปัจจัยต่างประเทศ ทำให้ตลาดตอบรับไปในทางบวก ขณะ
ที่การแก้ไขร่างรัฐธรรมนูญที่จะโหวตในสภาไม่น่าจะมีผลต่อตลาดมากนัก แต่อาจทำให้ดัชนีเคลื่อนไหวในกรอบจำกัดต่อเนื่องไปยังช่วงบ่าย โดยมองแนวต้านของดัชนีอยู่ที่ 1,012 จุด
 "นักลงทุนรายย่อยกลับเข้ามาซื้อหุ้นต่อเนื่อง คาดหวังนักลงทุนสถาบันต่างชาติจะทำวินโดว์เดรสซิ่ง ประกอบกับตลาดรับข่าวลบๆ ไปมากแล้ว จึงทำให้ดัชนียืนบวกได้ต่างจากเมื่อวานนี้"นายธวัชชัย กล่าว
สำหรับหุ้นปตท.สำนวจและผลิตปิโตรเลียม ( PTTEP) แม้จะมีข่าวออสเตรเลียให้ทบทวนการดำเนินงานของ PTTEP ในโครงการมอนทารานั้น แต่ยังมีโครงการที่อื่นๆ อีกจำนวนมาก ทำให้ระหว่างวันยังมีแรงซื้อเข้ามาบ้าง
นายธวัชชัย กล่าวว่า กลยุทธ์การลงทุนในช่วงนี้แนะนำให้ขายทำกำไร หากราคาหุ้นปรับตัวเพิ่มขึ้นเป็นไปในลักษณะของการเล่นรอบน่า เพื่อรอปัจจัยบวกชัดเจนขึ้น
ด้านบล.พัฒนสิน คาดสภาผ่านร่างโหวตรธน.ของพรรครัฐบาล วันนี้ หนุนตลาดแรลลี่ แต่คาดว่าจะมีจำกัด เพื่อรอผลตัดสินคดียุบพรรคประชาธิปัตย์ ขณะที่ปัญหาคาบสมุทรเกาหลีจะมีผลกระทบต่อตลาดระยะสั้นเหมือนเหตุการณ์ยิงเรือดำน้ำเดือนมี.ค.2553 โดยมองแนวต้านดัชนีที่ 1010-1014 จุด และแนวรับ 997 และ 991 จุด
 สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTT ปิด 305 บาท ลดลง 5 บาท หรือ -1.61% มูลค่าการซื้อขาย 1,692.89  ล้านบาทTRUE ปิด  6.15 บาท ลดลง 0.35 บาท หรือ -5.38% มูลค่าการอขาย 1,675.03  ล้านบาทIVL ปิด 51 บาท เพิ่มขึ้น 1.50 บาท หรือ 3.03%  มูลค่าการซื้อขาย 1,642.83 ล้านบาทTMB ปิด 2.22 บาท เพิ่มขึ้น 0.12 บาท หรือ  5.71%  มูลค่าการซื้อขาย  1,297.37ล้านบาทCPF ปิด  24.50 บาท  ลดลง 0.50 บาท หรือ -2% มูลค่าการซื้อขาย 1,212.64 ล้านบาท